b"\n_START_ARTICLE_\nJennylyn Mercado\n_START_SECTION_\nBago ang pagpasok sa show business\n_START_PARAGRAPH_\nNagtrabaho ang nanay ni Mercado sa Dubai at iniwan sa pag-iingat ng kanyang amain.  Ngunit naging biktima siya ng pag-aabuso noong bata siya sapagkat palagi siyang binubugbog ng kanyang amain.  Naiulat pa nga ang pang-aabuso na ito sa mga pahayagan sa Pilipinas noong Mayo 4, 1991.  Nabilanggo ang kanyang amain dahil dito, ngunit nakalabas din dahil sa pyansya ng kanyang ina._NEWLINE_Nanirahan na sa London ang kanyang ina at may sarili nang pamilya.  Dahil dito, inampon siya ni Lydia Mercado, ang kanyang tiyahin.  Naisa-drama ang bahaging ng kanyang buhay sa programang Magpakailanman, isang palabas ng GMA Network._NEWLINE_Dahil sa kanyang karanasan sa pagiging naaabusong bata, sinusubukan niyang magsimula ng isang foundation na tumutulong sa mga batang biktima ng pang-aabuso.\n_START_SECTION_\nKarera sa pag-arte at pag-awit\n_START_PARAGRAPH_\nPagkatapos manalo sa StarStruck, lumabas siya sa iba't ibang palabas sa telebisyon, pelikula, at nagkaroon din ng album.  Isa sa mga natatangi niyang pagganap ang karakter na Milagros/Lira sa programang Encantadia._NEWLINE_Nitala sa #9 (2004), #10 (2005) #6 (2006) at #8 (2007) si Mercado sa FHM Philippines 100 Sexiest Women in the World."